बीओबी क्षेत्रीय ग्रामीण के स्थापना दिवस पर होंगे आयोजन
अजमेर| बड़ौदाबैंक क्षेत्रीय ग्रामीण बैंक के स्थापना दिवस पर 1 से 9 जनवरी तक विभिन्न कार्यक्रम आयोजित किए जाएंगे। बैंक के मुख्य प्रबंधक समन्वय अंजनी कुमार दीपक ने बताया कि 1 जनवरी को बजरंगगढ़ चौराहा से रैली निकाली जाएगी। इसके अलावा विभिन्न दिनों में रक्तदान शिविर, खेलकूद प्रतियोगिता, सेवानिवृत्त स्टाफ का सम्मान, अनाथालयों में सेवा कार्य सहित अन्य आयोजन होंगे। बैंक अध्यक्ष केपी सिंह ने कहा कि प्रधानमंत्री सुरक्षा बीमा योजना के तहत अब तक 335157 लोगों को बीमा सुरक्षा कवर उपलब्ध कराया गया है। मार्च 2016 तक अपना व्यवसाय 20000 करोड़ रुपए तक ले जाने का लक्ष्य तय किया है। बैंक की दूसरे स्थापना दिवस पर पत्रकारों से बातचीत के दौरान सिंह ने कहा कि बैंक ने मार्च 2015 तक 127 करोड़ रुपए का लाभ अर्जित किया है। प्रधानमंत्री मुद्रा योजना में 40 हजार 643 खातों में 68 करोड़ 95 लाख का ऋण बांटा7 प्रधानमंत्री जन-धन योजना में 20 लाख परिवारों को बैंक से जोड़ा है। 22 लाख खातों में रुपेकार्ड जारी किया गया है।
hin_Deva hin_Deva